Eoliese proses

'n Eoliese proses is 'n gebeurtenis waar wind die oppervlak van die Aarde en ander hemelliggame verander. Dit kom slegs op planete (of mane) met 'n atmosfeer voor. Eoliese prosesse kan sedimentêre afsettings (soos duine) vorm en verskuif asook gesteentes verweer, uitkerf en vervorm. Faktore wat hier 'n rol speel is die windrigting, sterkte, afstand en geleentheid vir afsetting en verwering.

Die naam is afgelei van die Griekse god, Aeolus, die seun van Poseidon, wat "bewaarder van die wind" beteken.

In teenstelling met eoliese prosesse vind hidrologiese prosesse deur die werking van water plaas.

Sien ook 
 Duin

Geografie
Woestyne
Geomorfologie
Sedimentologie